《到野寺》
宋代·张明中

搘杖寻春过小溪，小溪过了到招提。
插天翠巘青丝幛，委地落花红绣泥。
个里嚣尘都净尽，只馀啼鸟自东西。
兴浓底用忙归去，莫管山衔晚日低。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。